# Les Ramoneurs de Menhirs

Les Ramoneurs de Menhirs zo ur strollad punk brezhonek bet savet e 2006. Eric Gorce a son ar vombard, Richard Bévillon ar binioù kozh, Maurice Jouanno a zo kaner (e brezhoneg Gwened) ha Loran - bet soner er Bérurier Noir er bloavezhioù 80 - zo gitarour. Klevet e vezont e-kerzh sonadegoù a bep seurt ha troet mat int gant meur a stourm : brezhoneg, ekologiezh, gwirioù ar pobloù, stourmoù sokial hag a-enep d'ar varc'hadourien-avel...

## Istor ar strollad

Savet eo bet ar strollad e 2006. Goude un nebeud sonadegoù ec'h enrollont ar bladenn studio gentañ, «Dañs an diaoul». Ar ganerez Louise Ebrel, merc'h Eugénie Goadeg anezhi, a vez klevet e-barzh meur a ganaouenn en albom. Ar Ramoneurs de Menhirs a gemer perzh e-barzh gouelioù meur etrekeltiek an Oriant. E miz Genver 2008, e reont ur droiad dre Europa (Bro-Skos, Bro-Frañs, Bro-Suis). E miz Ebrel e ya ar maout ganto e kenstrivadeg Kan ar Bobl, e-barzh rummad ar strolladoù sonerezh. E miz Ebrel 2010 e savont un eil pladenn, «Amzer an dispac'h» hec'h anv. D'an 10 a viz Mae e oant e Roazhon o seniñ dirak an dud kanaouenn "ofisiel" Ar Redadeg.

## O sonerezh

Dibar a-walc'h eo dre ma vez mesket enni gitar-tredan punk ha boest-lusk Loran asambles gant ur c'houblad binioù-kozh/bombard ha sonioù hengouneloc'h. Gwech an amzer e pedont arzourien a bep seurt da seniñ ganto : Louise Ebrel, Gilles Servat, bagad Kemper, bugale ar skolioù brezhonek da geñver ar Redadeg 2010... Daoust dezho implijout sonioù kozh e vez modern a-walc'h temoù o c'hanaouennoù : enno e klever pozioù diwar-benn saveteiñ koad Breselien, Nicolas Sarkozy hag ar gevredigezh c'hall a-vremañ, ar stourmoù sokial, ar stourmoù evit adunaniñ Naoned ouzh peurrest Breizh ha kas ar brezhoneg war-raok, gwirioù Indianed an Amerik, ar gwir da vutuniñ drammoù zo...
Plijout a reont kenaén d'ar re yaouank, d'ar re gozh avat e vez diaesoc'h chom da selaou sonerezh ken trouzus.

## O fladennoù
### Kerne Izel, 2006

Gant Louise Ebrel ha Maurice Jouanno

### Dañs an Diaoul, 2007

* K,A
* BellARB
* Dañs gwadek 1 (Plinn) (diwar Gilles Servat)
* Yaw ha yaw ha yaw (An Dro)
* Nomades (diwar Ze6)
* Edan ur blez (Laridé)
* Na gast na matezh (Gavotenn Bourlet)
* Captain Kirk (Diwar Spizzenergi)
* Dañs Gwadeg 2 (Plinn)
* Vive le feu (diwar Bérurier noir)
* 'Vel un tour-tan (gavotenn vras)

### Amzer an dispac’h, 2010

* Unnek Gwezh
* Oy ! Oy ! Oy !
* La Blanche Hermine
* Menez Unan
* Tamm Kreiz
* Menez Daou
* If the Kids ar United (diwar Sham 69)
* Marijanig
* Ya'at'eeh
* Auschwitz planète (diwar Tromatism)
* Breizhistañs

## Dastumad pladennoù
### Albomoù

Albomoù (studio) :
| Bloaz | Albom | Renkadur | Unanennoù |
| Bloaz | Albom | Frañs (pladennoù) | Unanennoù |
| 2007 | Dañs an Diaoul | — | 19 000+ (Mae 2010) |
| 2010 | Amzer an dispac'h | 143 | 5 000+ (Mae 2010) |
| 2014 | Tan ar Bobl | — | |
| 2017 | Breizh Anok | 134 | |
| 60 000 unanenn a voe gwerzhet betek 2012 evit an albomoù Dañs an Diaoul hag Amzer an dispac'h, hervez "Aujourd'hui en France". Ouzhpenn 50 000 unanenn a voe gwerzhet eus an holl pladennoù betek 2017, hervez Coop Breizh. ||||

## Liammoù

* Lec'hienn ofisiel
* Myspace

## Notennoù ha daveoù

* 1 2 « Le nouvel album des Ramoneurs de menhirs », Le Télégramme,‎ 24 a viz Mae 2010, e lec'hienn letelegramme.fr
* ↑ https://lescharts.com/showinterpret.asp?interpret=Les+Ramoneurs+de+Menhirs
* ↑ http://www.snepmusique.com/tops-semaine/top-albums-physiques/?ye=2017&we=26
* ↑ J.C., « Les Ramoneurs de Menhirs marient punk et tradition », Aujourd'hui en France,‎ 18 a viz Mae 2012
* ↑ http://www.coop-breizh.fr/7946-cd-les-ramoneurs-de-menhirs-breizh-anok-parution-juin-2017-3359340161733.html